钦定古今图书集成/明伦汇编/氏族典/第256卷 > 王沉
## 钦定古今图书集成/明伦汇编/氏族典/第256卷 > 王沉

按《晋书王沉传》：“沉字处道，太原晋阳人也。祖柔，汉匈
奴中郎将。父机，魏东郡太守。沉少孤，养于从叔昶，好
书，善属文。大将军曹爽辟为掾，累迁中书黄门侍郎。
及爽诛，以故吏免。后起为治书侍御史。正元中，迁散
骑常侍、侍中，典著作。时魏高贵乡公好学，引沉及裴
秀数于东堂讲䜩，号沉为文籍先生。及高贵乡公将”
攻文帝，召沉告之，沉驰白帝，甚为众论所非。寻迁尚
书，出监豫州诸军事。五等初建，封博陵侯。及帝受禅，
以佐命勋，转骠骑将军，录尚书事，进爵为县公。泰始
二年薨。子浚嗣。